UNIVERSITATEA BABEŞ-BOLYAI DIN CLUJ-NAPOCA                                                                      Anexa 2.1.3-1                                     FACULTATEA DE MATEMATICĂ ŞI INFORMATICĂ
Domeniul: MATEMATICĂ
Ciclul de studii: MASTERAT
Programul de studii: MATEMATICĂ

SYLLABUS

I. Date generale
Codul	Disciplina	
MMX1014	Metodologia cercetării în ştiinţele educaţiei	

Semestrul	Ore: C+S+L	Categoria	Statutul	
3	2 + 1 +0	Disciplină opţională		

II. Cadre didactice cu norma de bază în Universitate
Numele şi	Titlul	Gradul	Catedra	Tipul activităţii	
prenumele	ştiinţific	didactic		C	S	L	
Bocoş Muşata	Dr.	Conferenţiar	Catedra de Ştiinţe ale Educaţiei	2	1	0	

Cadre didactice asociate
Numele şi	Titlul	Instituţia	Tipul	Tipul activităţii	
prenumele	ştiinţific		postului	C	S	L	
Nu este cazul							

III. Obiectivele disciplinei
Prin studierea acestei discipline şi a bibliografiei recomandate, studenţii trebuie:
              să conştientizeze faptul că orice cadru didactic poate şi trebuie să realizeze cercetări pedagogice care susţin şi ameliorează predarea şi care pot conduce la schimbări pozitive în practicile sale educative
 să reflecteze, comparativ, la diferite concepţii şi practici educative şi, ca urmare, să conştientizeze şi să interiorizeze necesitatea anumitor investigaţii şi, ulterior, schimbări
 să manifeste disponibilitate de a realiza cercetări pedagogice şi să se autoeduce în direcţia depăşirii sentimentelor şi stărilor care se opun realizării acestor cercetări
 să definească, să caracterizeze şi să clasifice cercetarea pedagogică, exemplificând diferitele tipuri
 să descrie designul unei cercetări pedagogice şi să îl exemplifice
 să descrie şi să exemplifice diferitele metode de cercetare pedagogică
 să elaboreze proiecte de cercetare pedagogică
 să conştientizeze importanţa şi necesitatea realizării de cercetări pedagogice de diferite anverguri în asigurarea progresului educaţional.	

IV. Conţinutul disciplinei
	Disciplina îşi propune să fundamenteze teoretic, metodologic şi aplicativ, diferitele tipuri de demersuri investigative caracteristice proceselor educaţionale, postulând faptul că cercetarea pedagogică reprezintă o strategie de acţiune firească, proprie oricărui cadru didactic şi necesară pentru evoluţia sa profesională în cariera didactică.
	Între cercetarea pedagogică şi practica educaţională se stabileşte o relaţie de complementaritate, în sensul că cercetarea pedagogică poate constitui un autentic factor de reglare, autoreglare şi optimizare a sistemului de învăţământ şi un factor de promovare a progresului general în educaţie. Învăţământul şi cercetarea educaţională reclamă aceleaşi calităţi şi competenţe slujitorilor lor, iar îmbinarea predării cu elemente de investigaţie personală asigură premisele practicării unei pedagogii practice mai flexibile şi mai creative; în discutarea profilului profesorului competent, se vorbeşte tot mai mult despre competenţele de cercetare şi inovare a realităţii educaţionale, care, mai ales în contextul reformei educaţionale, sunt tot mai mult solicitate. Modelarea celor două competenţe asigură premisele depăşirii rutinei, conservatorismului, dogmatismului etc. Este important să ne învingem reticenţele legate de punerea în aplicare a unor strategii, practici, atitudini metodologice, să ne autoeducăm în direcţia depăşirii rezervelor, inhibiţiilor, temerilor sau chiar a sentimentelor de frică pe care le avem vizavi de cercetarea pedagogică şi faţă de nou.	

V. Bibliografie (max. 10 titluri)
Bocoş, M., (2003), Teoria şi practica cercetării pedagogice, Editura Casa Cărţii de Ştiinţă, Cluj-Napoca
Drăgan, I., Nicola, I. (1995), Cercetarea psihopedagogică, Editura Tipomur, Târgu-Mureş
Howitt, D., Cramer, D., (2006), Introducere în SPSS pentru psihologie. Versiunile SPSS 10, 11, 12 şi 13, Editura Polirom, Iaşi
Ionescu, M., Bocoş, M., (2001), Cercetarea pedagogică şi inovaţia în învăţământ, în "Pedagogie. Suporturi pentru formarea profesorilor", Editura Presa Universitară Clujeană, Cluj-Napoca
Novak, A., (1998), Metode cantitative în psihologie şi sociologie, Editura Oscar Print, Bucureşti
Radu, I., Ionescu, M., (1987), Cercetarea pedagogică – moment al perfecţionării şi creativităţii, în "Experienţă didactică şi creativitate", autori I. Radu, M. Ionescu, Editura Dacia, Cluj-Napoca
Radu, I., Ionescu, M. (1998), Inovaţia şi cercetarea psihopedagogică - resurse ale perfecţionării şi creativităţii, în "Educaţia şi dinamica ei", coord. M. Ionescu, Editura Tribuna învăţământului, Bucureşti
Radu, I., (coord.), (1993), Metodologie psihologică şi analiza datelor, Editura Sincron, Cluj-Napoca	

VI. Tematica activităţilor didactice pe săptămâni
Curs: 
1. Cercetarea pedagogică. Generalităţi (Ce este cercetarea pedagogică ?; Importanţa cercetării pedagogice; Caracterizare şi funcţii; Cercetarea ca activitate autoreflexivă a educatorului, relaţia dintre cercetarea pedagogi, inovaţia şi reforma în educaţie)
2. Taxonomia cercetării pedagogice
3. Proiectarea cercetării pedagogice (partea I)
4. Proiectarea cercetării pedagogice (partea a II-a)
5. Metodologia cercetării pedagogice - Generalităţi
6. Observaţia şi autoobservaţia
7. Experimentul psihopedagogic
8. Ancheta, interviul, analiza documentelor curriculare, analiza portofoliilor, metoda testelor
9. Studiul de caz, metodele sociometrice
10. Metode de măsurare şi organizare a datelor cercetării
11. Metode de prelucrare şi interpretare matematico-statistică a datelor cercetării. Comparaţia statistică
12. Metode matematico-statistice de studiere a relaţiilor dintre fenomene, Estimarea statistică
13. Regresia. Analize de regresie multiplă
14. Etica cercetării şi alte discuţii şi dezbateri propuse de studenţi

Seminar:
1. Obiectul şi scopurile cercetării pedagogice
2. Exemplificarea diferitelor tipuri şi subtipuri de cercetare pedagogică. Cercetarea-acţiune şi relevanţa sa
3. Alegerea temei de cercetare: posibilităţi, surse, dificultăţi, erori, cerinţe
4. Realizarea de designuri de cercetare, dezbateri referitoare la problemele practice ale proiectării şi realizării cercetărilor pedagogice
5. Exigenţe, limite şi dificultăţi în utilizarea metodelor de cercetare
6. Elaborarea protocoalelor de observaţie
7. Aplicaţii: formulări de teme, variabile independente şi dependente, exemplificarea tipurilor de design experimental
8. Concepere de instrumente de cercetare şi alte aplicaţii practice
9. Realizarea de studii de caz, aplicarea metodelor sociometrice. Introducerea datelor în SPSS. Analize descriptive utilizând facilităţile „Descriptive Statistics” şi „Graphs” din programul SPSS ver. 13.0
10. Metode de măsurare şi organizare a datelor cercetării - Exerciţii aplicative. Introducerea datelor si a variabilelor în programuil SPSS. Utilizarea facilităţilor “Data View” şi “variable View” în SPSS. V. 13.0
11. Metode de prelucrare şi interpretare matematico-statistică a datelor - Exerciţii aplicative. Abaterea standard. Unitatea de măsură standard. Testul t – compararea eşantioanelor correlate şi necorelate. Utilizarea facilităţilor “Compare Means” – “One-Sample T Test” şi “One-Waz Anova” din SPSS v.13.0
12. Metode matematico-statistice de studiere a relaţiilor dintre fenomene, Estimarea statistică - Exerciţii aplicative. Coeficienţii de corelaţie. Utilizarea facilităţii “Correlate”,  din SPSS 13.0
13. Comparaţia statistică - Exerciţii aplicative. Utilizarea facilităţilor “Regression” din SPSS 13.0
14. Exemplificări de situaţii de cercetare pedagogică şi studii de caz	

VII. Metode didactice folosite
prelegerea, conversaţia, problematizarea, învăţarea prin cooperare, explicaţia, exerciţiul	

VIII. Evaluare
-	Evaluarea continuă, pe parcurs, a activităţii, a participării active la discuţii şi dezbateri şi evaluarea Proiectului de cercetare realizat de către fiecare student (prin note, de la 10 la 1), proiect care condiţionează prezentarea la evaluarea finală (pondere de 25 % în nota finală)
-	Evaluare finală prin examen scris, organizat la finele semestrului, cu o pondere de 75% în nota finală	

IX. Bibliografie suplimentară (max. 10 titluri)
Cohen, L., Manion, L., (1998), Research Methods in Education, Routledge, London and New-York
Dane, F.C., (1990), Research Methods, Brooks/ Cole Publishing Company Pacific Grove, California
Houston, W.R., (editor), (1990), Handbook of Research on Teacher Education. A Project of the Association of Teacher Educators, MacMillan Publishing Company, New-York
Muster, D., (1985), Metodologia cercetării în educaţie şi învăţământ, Editura Litera, Bucureşti
Planchard, E., (1972), Cercetarea în pedagogie, Editura Didactică şi Pedagogică, Bucureşti
Radu, I., Ionescu, M., (1984), Cercetarea pedagogică şi perfecţionarea cadrelor didactice, în "Revista de pedagogie", nr. 1
Radu, I., Ionescu, M., (1984), Modalităţi de investigaţie psihopedagogică, în "Revista de pedagogie", nr. 2
Radu, I., Ionescu, M., (1984), Modalităţi de investigaţie psihopedagogică, în "Revista de pedagogie", nr. 3
Radu, I., Ionescu, M., (1984), Evaluarea rezultatelor unei investigaţii psihopedagogice, în "Revista de pedagogie", nr. 4
Radu, I., (1989), Însuşirea şi implementarea în şcoală a rezultatelor cercetării psihopedagogice, în "Revista de pedagogie", nr. 6	

	Data:								Titular curs
14 aprilie 2007						Conf. univ. dr. Muşata Bocoş